google+tools

Νομίζετε πώς το Google είναι μόνο μια μηχανή αναζήτησης; Κάνετε μεγάλο λάθος! Προσωπικά το θεωρώ πολύ σημαντική βοήθεια για οποιαδήποτε εργασία στον υπολογιστή και μάλλον πολλές φορές δε θα άνοιγα τον υπολογιστή αν δεν υπήρχε το Google. Γράφω αυτές τις γραμμές για εκπαιδευτικούς, μαθητές και φοιτητές που θέλουν να οργανώσουν καλύτερα τις εργασίες τους και να τα καταφέρουν καλύτερα με την οργάνωση των μαθημάτων και τις σπουδές τους. Όλα τα εργαλεία προσφέρονται δωρεάν, μερικά απαιτούν απλώς μια εγγραφή. Αρκεί να εγγραφείτε στο Google Mail, και θα έχετε πρόσβαση σε όλες τις άλλες υπηρεσίες

Gmail
Μπορεί να είστε ικανοποιημένοι από τις υπηρεσίες e-mail που διαθέτετε, αλλά το gmail είναι απλώς καλύτερο. Πέρα από την καταπληκτική εποπτεία της αλληλογραφίας σας, σας προσφέρει πρόσβαση σε όλες τις υπηρεσίες Google και μπορείτε να το βλέπετε και από την αρχική σελίδα σας iGoogle. Την ώρα που διαβάζετε ή στέλνετε τα μηνύματά σας μπορείτε να κάνετε και chat.

iGoogle
Το iGoogle μπορεί να γίνει η αρχική προσωπική σας σελίδα. Μπορείτε να τη διαμορφώσετε τόσο ως προς τη μορφή όσο και ως προς το περιεχόμενο. Έτσι μπορείτε με το άνοιγμα του φυλλομετρητή να έχετε επίκαιρες ειδήσεις, τον καιρό μερικών πόλεων, το ηλεκτρονικό σας ταχυδρομείο, το ημερολόγιο σας και ημερολόγια των φίλων και συνεργατών σας, ένα λεξικό και ένα πεδίο αναζήτησης στη Βικιπαίδεια, διάφορες ενημερώσεις, όλα τα τελευταία κοινωνικά, πολιτικά, οικονομικά και τεχνολογικά νέα.

Ομάδες Google για το σχολείο, τις σπουδές, τα ενδιαφέροντα και τον ελεύθερο χρόνο. Μπορείτε να δημιουργήσετε τη δική σας ομάδα. Στα πλαίσια της ομάδας δημιουργείτε σελίδες με πληροφορίες, ανοίγετε συζητήσεις, κάνετε ερωτηματολόγια ή ανταλλάσσετε αρχεία. Υπάρχει και η ομάδα των περιπατητικών που μπορεί να μην έχει πολύ κίνηση ακόμη, αλλά περιμένει να τη γεμίσετε με ιδέες, συζητήσεις, προτάσεις - **αφού εγγραφείτε πρώτα**. media type="custom" key="11456082"
 * Google Groups **

Έγγραφα Google
Έγγραφα και ιστότοποι Google αντικαθιστούν οτιδήποτε ξέρατε από **εφαρμογές γραφείου και προγράμματα ιστοδελίδων**. Μπορείτε να ανοίγετε τα αρχεία σας από οποιονδήποτε υπολογιστή, χωρίς να έχετε κάνει καμιά εγκατάσταση. [|Υπολογιστικά φύλλα], φόρμες για δημιουργία ερωτηματολογίων, Μπορείτε να ετοιμάσετε μια [|παρουσίαση], να δώσετε το URL σε όποιον θέλετε και να την παρουσιάσετε Online, Δεξιά ανοίγει μια στήλη όπου όσοι παρακολουθούν μπορούν να κάνουν τα σχόλιά τους σε πραγματικό χρόνο (chat). Τα έγγραφα προσφέρονται για συνεργατική συγγραφή. Οι ιστοσελίδες δημιουργούνται το ίδιο εύκολα με το κείμενο σε έναν κειμενογράφο.

Google+
Με το Google+, συνδέεστε με άτομα στο διαδίκτυο με τρόπο που μοιάζει πάρα πολύ με την επικοινωνία στον πραγματικό κόσμο. Μοιράζεστε σκέψεις, συνδέσμους και φωτογραφίες με τους κύκλους ανθρώπων που εσείς επιλέγετε. Διαφορετικά πράγματα με διαφορετικούς ανθρώπους. Οι κύκλοι διευκολύνουν τη οργάνωση, καθώς μπορείτε να τοποθετήσετε τους φίλους σας σε έναν κύκλο, τα μέλη της οικογένειάς σας σε κάποιον άλλο και τους συναδέλφους ή μαθητές σε έναν τρίτο κύκλο ξεχωριστά- όπως συμβαίνει και στην πραγματική ζωή. Τα βίντεο hangouts σάς δίνουν τη δυνατότητα να κάνετε απλές ή και ομαδικές βιντεο-συζητήσεις με μέχρι και 9 άτομα ταυτόχρονα πολύ εύκολα και με πολύ καλή ποιότητα.

Φωτογραφίες
Αν και το google+ μας δίνει τη δυνατότητα να μοιραζόμαστε φωτογραφίες, υπάρχει και η εφαρμογή picassa, είτε στο διαδίκτυο, είτε την κατεβάζετε και την εγκαθιστάτε με περισσότερες δυνατότητες στον υπολογιστή σας. Ταχτοποιήστε τις φωτογραφίες σε άλμπουμ, που μπορείτε να τα βλέπετε μόνο εσείς ή μόνο εσείς και τα άτομα που θα ορίσετε για να δημιουργήσετε ένα συνεργατικό άλμπουμ, είτε οποιοσδήποτε. Βάλτε ετικέτες στα γνωστά σας πρόσωπα, για να φτιάξετε από αυτά ένα κολλάζ ένα cd για να το χαρίσετε σε φίλους ή μια ταινιούλα με τις αγαπημένες σας φωτογραφίες, την οποία μπορείτε να ανεβάσετε κατευθείαν στο youtube

Ψηφιακή βιβλιοθήκη
Πόσες φορές, διαβάζοντας ένα βιβλίο και κοιτάζοντας τις αναφορές σε άλλα βιβλία, δεν έχουμε χαθεί μέσα στις ατέλειωτες βιβλιοθήκες των Google Books; Βέβαια η στοχευμένη αναζήτηση με isbn, εκδότες και τίτλους μπορεί να είναι εύκολη για τους ειδικούς χρήστες. Τι γίνεται όμως με τους υπόλοιπους; Οι σχεδιαστές της google μας προτείνουν ένα συναρπαστικό τρόπο περιήγησης στην ψηφιακή βιβλιοθήκη τους, που βρίσκεται πολύ κοντά στην πραγματική εμπειρία της βιβλιοθήκης. Αυτή η δημοσίευση που μπορείτε να τη διαβάσετε στο επίσημο ιστολόγιο της Google εξηγεί τη λύση που δόθηκε στο πρόβλημα της παρουσίασης του τεράστιου όγκου των βιβλίων. Σε έναν εικονικό χώρο, χωρίς τους περιορισμούς των παραδοσιακών ραφιών, μπορείτε να κινηθείτε σε μια ατελείωτη τριδιάστατη έλικα και να διαλέξετε το βιβλίο που σας ενδιαφέρει, αλλά και να ρίξετε μια ματιά στο διπλανό ράφι ή στον παραπάνω όροφο. Χιλιάδες βιβλία περιμένουν τους αναγνώστες τους...

Διαβάζετε εφημερίδες; Ελευθεροτυπία, Καθημερινή, Το Βήμα; Αθλητικές; Με τα νέα της Google δεν περιορίζεστε μόνο σε μερικές εφημερίδες αλλά έχετε πληροφόρηση από κάθε εφημερίδα. Μπορείτε να διαμορφώσετε τη σελίδα και ανάλογα με το γούστο σας.
 * Tα νέα της Google **

[|Google Reader]
Πρώτα να δώσουμε έναν ορισμό του Feed: φανταστείτε ότι επισκέπτεστε έναν ιστότοπο, ο οποίος ανανεώνεται συνεχώς και τον οποίο παρακολουθείτε. Δεν είναι βέβαια και πολύ δύσκολο. Καθένας από μας ανοίγει κάθε μέρα ή κάθε βδομάδα καμιά δεκαριά σελίδες για να δει τι νέο υπάρχει. Καμιά φορά αυτό καταντάει κουραστικό. Κι εδώ έρχεται να μας βοηθήσει το Feed. Στη γραμμή διευθύνσεων (http:// κλπ. ) βλέπετε ένα μικρό πορτοκαλί εικονίδιο. Κάντε ένα κλικ πάνω του και γίνατε συνδρομητής. Τώρα πηγαίνετε σε κάποιο από τα προγράμματα ανάγνωσης νέων -ιδανικός ο Google Reader (αναγνώστης του Google)- και κοιτάξτε αν υπάρχει κάτι νέο στους αγαπημένους ιστότοπους σας. Μπορείτε να κάνετε συνδρομή και σε αυτό το wiki. (Εναλλακτικά αντιγράφετε τη διεύθυνση που βλέπετε στη γραμμή διευθύνσεων και κάνετε επικόλληση στον Αναγνώστη Google)

Google Earth
Λήψη και εγκατάσταση της εφαρμογής Προσομοιωτής οδήγησης Μαθήματα